สวัสดีค่ะ ขออธิบายรายละเอียดเลยนะคะ คือดิฉันมีอะไรกับแฟนวันที่ 26 ก.ย. 62 ต่อมาวันที่ 1 ต.ค. มีอาการปวดท้องน้อยมาก ปวดคล้ายเป็นประจำเดือน แต่ประจำเดือนไม่มา มีเพียงลิ่มเลือดสีน้ำตาลออกมาและมีอาการคัน ดิฉันจึงไปซื้อยาสอดเพราะคิดว่าเป็นเชื้อรา หลังจากนั้นอาการคันหายไปค่ะ แต่ตอนนี้ยังปวดท้องไม่หายแถวๆอุ้งเชิงกรานค่ะ และที่สำคัญมีลิ่มเลือดปะปนออกมาเล็กน้อย และมีเหมือนเนื้อยื่อสีขาวๆหลุดออกมาด้วย ออกมาเยอะมาก ปะปนกับเลือดสีจางๆ อยากทราบว่าดิฉันเป็นอะไรคะ อันตรายมากไหมคะ
สวัสดีค่ะ อาการปวดท้องที่อุ้งเชิงกราน อาจเกิดจาก-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้-มีเนื้องอกในมดลูกหรือรังไข่-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่-กระเพาะปัสสาวะอักเสบ อาจมีอาการปัสสาวะแสบขัดร่วมด้วยหากมีเลือดออกผิดปกติทางช่องคลอดหรือตกขาวผิดปกติร่วมด้วย อาจจะเกี่ยวกับภาวะทางนรีเวชเช่นการติดเชื้อในอุ้งเชิงกราน แนะนำพบสูตินรีแพทย์เพื่อตรวจภายในและทำอัลตราซาวน์หน้าท้องเพิ่มเติมการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้